Imangʻali Tasmagʻambetov. Imangali Nurgalievich Tasmagambetov (Maxambet tumani, Qozoq SSR, SSSR) – Qozoq davlat va siyosat arbobi, siyosiy fanlar doktori. 2017-yildan 2019-yilgacha Qozogʻiston Respublikasining Rossiyadagi favqulodda va muxtor elchisi. Hayoti. Millati – Qozoq. 1979-yilda Imangali Tasmagambetov Ural davlat pedagogika Institutining tabiiy-geografiya fakultetini tugatgan. Geografiya va biologiya mutaxassisi. 1973-yili mehnat faoliyatini Maxambet Guryev viloyati qishloq yoshlar sport maktabi murabbiyligidan boshlagan. 1979-yili geografiya va biologiya oʻqituvchisi boʻlib ishlagan. 1989—1991 – Qozogʻiston yoshlar tashkilotida mas’ul lavozimlarda ishlagan. 1993—1995 – Qozogʻiston Prezidentining yordamchisi. 1995—1997 – Qozogʻiston Respublikasi Bosh vazirining oʻrinbosari. 1997—1997 – Qozogʻiston taʼlim va madaniyat vaziri. 1997—1998 – Prezident maʼmuriyati ishlar boʻlimi mudiri. 1998—1999 – Prezidentning birinchi yordamchisi. 1999—2000 – Atirau viloyati hokimi. 2000—2002 – Qozogʻiston Respublikasi Bosh vaziri oʻrinbosari. 2002—2003 – Qozogʻiston Respublikasi Bosh vaziri 2003—2004 – Qozogʻiston Davlat Kotibi. 2004—2004 – Prezident Maʼmuriyati boshligʻi 2004—2008 – Olmota hokimi. 2008—2014 – Ostona hokimi. 2014—2016 – Mudofaa vaziri. 2016—2017 – Qozogʻiston Respublikasi Bosh vaziri oʻrinbosari. 2017—2019 – Qozogʻiston Respublikasining Rossiyadagi elchisi. 2017-yil 16-mart kuni Rossiya prezidenti Vladimir Putinga ishonch yorliqlarini topshirdi. 2019-yildan 2023-yilgacha nafaqada. 2023-yil 1-yanvarda Kollektiv Xavfsizlik Shartnomasi Tashkiloti (ODKB) Bosh kotibi boʻlib, siyosiy faoliyatga qaytdi. Oilasi. Otasi – Tasmagambetov Nurgali (1926-1997). Onasi – Qoʻqonova Dilda Mataevna (1930-2019). Xotini: Klara Daumovna Bekqulova (1957-yilda tugʻilgan), kasbi oʻqituvchi. Qizlari – Asel (1979-yilda tugʻilgan) – maʼlumoti boʻyicha huquqshunos. Iqtidorli bolalar va imkoniyati cheklangan shaxslarni qoʻllab-quvvatlash boʻyicha dasturlar ishlab chiqadi. Kichik qizi – Sofiya (1983-yilda tugʻilgan). Pavel Dragunovning shogirdi. Badiiy akademiyani tamomlagan. T.Jurgenova va London sanʼat kolleji. Kasbi boʻyicha ishlab chiqarish dizayneri. Oʻgʻli – Nursulton (1994-yilda tugʻilgan). Nevaralari: Dinmuhammed (2000-yilda tugʻilgan) va Nuruddin (2005-yilda tugʻilgan). Kuyovi (katta qizi Aselning eri) – Rakishev Kenes Xamitovich (14.07.1979), tadbirkor, bir nechta kompaniyalarga ega, yirik „KazKommertsBank“ni boshqargan, uning boyligi Forbes tomonidan 610 million dollarga baholangan. Opasi – Nursulu (1950-yilda tugʻilgan), tibbiyot fanlari nomzodi, Janubiy Qozogʻiston viloyati sogʻliqni saqlash boshqarmasi sanitariya-epidemiologiya nazorati boʻlimi boshligʻi, direktori lavozimlarida ishlagan. Janubiy Qozogʻiston viloyati OITS bilan kasallangan bolalar ommaviy infektsiyasi bilan bogʻliq janjal tufayli ishdan boʻshatilgan. Akasi – Qurmangali (1959-yilda tugʻilgan), bojxona xizmati polkovnigi, Atirau va Aqtoʻbe viloyatlari bojxona nazorati boshqarmalari boshligʻi boʻlib ishlagan. 2014-yil noyabr oyidan – Mangʻistau viloyati boʻyicha Davlat daromadlari departamenti boshligʻining oʻrinbosari. Oʻgʻli Ilyos (1989-yilda tugʻilgan), 2014-2019-yillarda „Aktobe neftni qayta ishlash“ MChJ bosh direktori boʻlgan. Opasi – Risti (1964-yilda tugʻilgan), „Embamunaigaz“ AJ bosh direktorining iqtisodiyot va moliya boʻyicha oʻrinbosari.